Østfoldprisen

Østfoldprisen var Østfold fylkeskommunes hederspris; den ble delt ut for første gang i 2004 og siste gang i 2019. Prisen var en videreføring av Østfold fylkes kulturpris og noen andre priser.

Prisen kunne deles ut til enkeltpersoner, organisasjoner, grupper eller lag som var bosatt i eller var fra Østfold, eller på annen måte hadde tilknytning til Østfold. Vilkåret for tildeling var videre at mottager(ne) hadde gjort seg fortjent til prisen gjennom samfunnsnyttig innsats for Østfold og østfoldsamfunnet. Prisen ble normalt delt ut én gang i året, og bestod av kr 100 000 og et diplom og et kunstobjekt som var utformet spesielt til prisen av en østfoldkunstner.

Alle kunne komme med forslag til kandidater senest 15. oktober hvert år, og årets vinner ble kunngjort i november. Fylkesutvalget avgjorde hvem som skulle få prisen.

 Prismottagere 
 2004: Petter Solberg, rallykjører fra Spydeberg 
 2005: Vivi Haug fra Fredrikstad, revy- og teaterskuespiller 
 2006: Mysen Røde Kors og Momarkedet
 2007: Hans Jørgen Olsen, radioreporter fra Fredrikstad
 2008: Per Olav Andersen og Ole Evenrud fra Halden, initiativtagerne bak Allsang på Grensen
 2009: Ola Vigen Hattestad, langrennsløper fra Ørje i Marker
 2010: Petter Skauen, bistands- og fredsarbeider
 2011: Tempo Moss IF, fotball- og idrettsforening for funksjonshemmede 
 2012: Henning Kvitnes, artist
 2013: Jon Michelet, forfatter bosatt på Larkollen
 2014: Terje Forsberg, forfatter av boka Aldri for sent å bli et lykkelig barn og aktivist i antimobbekampanjer
 2015: Heidi Gjermundsen Brock, skuespiller og sanger
 2016: Spydeberg Rock Festival
 2017: Sten Johnny Helberg, sentral i Kystlotteriet
 2018: Trond Erik Henriksen, driver Kirkens bymisjons kafé og ungdomsklubb i Halden, forfatter
 2019: Ingrid Bjørnov, musiker bosatt i Tomter

 Referanser 

Eksterne lenker
 Østfoldprisen på Østfold fylkeskommunes nettsider

Kategori:Norske kulturpriser
Kategori:Kultur i Østfold